b'\n_START_ARTICLE_\nCartierul Zorilor din Cluj-Napoca\n_START_PARAGRAPH_\nZorilor (maghiar\xc4\x83 Hajnalnegyed) este un cartier al municipiului Cluj-Napoca, situat \xc3\xaen sudul ora\xc8\x99ului.\n_START_SECTION_\nDescriere\n_START_PARAGRAPH_\nCea mai mare parte a popula\xc8\x9biei cartierului locuie\xc8\x99te \xc3\xaen blocuri de locuin\xc8\x9be de 4-10 etaje. \xc3\x8en ultimii ani s-a dezvoltat intens d.p.d.v. imobiliar partea sudic\xc4\x83 a cartierului (zona denumit\xc4\x83 \xc8\x99i cartierul "Europa") sau la sud de cartierul "Andrei Mure\xc8\x99anu" (cartierul Bun\xc4\x83 Ziua). Popula\xc8\x9bia redus\xc4\x83 a acestor zone are un nivel de trai ridicat, ea locuind at\xc3\xa2t \xc3\xaen vile individuale, familiale, modulare, c\xc3\xa2t \xc8\x99i \xc3\xaen vile comune sau blocuri de locuin\xc8\x9be cu 2, 3 sau mai multe apartamente, construite la comun._NEWLINE_La \xc3\xaenceputul anului 2008 oficialit\xc4\x83\xc8\x9bile clujene au avizat construc\xc8\x9bia a 2 turnuri de peste 30 de etaje l\xc3\xa2ng\xc4\x83 Sigma Shoping Center.'